Kolumbiasse pole Eesti turist ilmselgelt oodatud külaline - viisa taotlemise tingimused on ühed karmimad, mida ma kohanud olen. Isegi Venemaale saab lihtsamalt! Nimelt nõuavad nad  ISIKLIKULT saatkonda kohale ilmumist, milledest meile lähim asub Varssavis. Ja Madriidis. Praegu ongi lootus, et saan viisa kätte Madriidist, vahetult lennuki peale minekut. Palun siiski Albertsil nendega ühendust võtta ja sellise lükke võimalikkuse järgi kontrollida. Kui võimalik ei ole, siis on jääb veel vana-hea-järgiproovitud-toimib "määrimisvõimalus piiril". Ainult viisa pärast Varssavisse sõidu välistan juba põhimõtte pärast. Kui neil mind kui  paljasjalgset immigranti  jõukat turisti  Ida-Euroopast vaja pole, siis võin ka vabalt oma eurosid Ekuadoris või Peruus laristada. Nendega on meil viisavabadus.